Maak die Beker se Binnekant Skoon – christianityworks
Home / FRESH / Maak die Beker se Binnekant Skoon
Matteus 23:25,26 Ellende wag vir julle, skrifgeleerdes en Fariseërs, huigelaars! Julle maak die buitekant van die beker en die skottel skoon, maar binne is hulle vol hebsug en onmatigheid. Blinde Fariseër, maak eers die binnekant van die beker skoon, dan sal sy buitekant ook skoon wees.
Niemand hou van 'n huigelaar nie; jy hou seker nie van so 'n persoon nie, en ek beslis ook nie. Maar ongelukkig is ons daagliks in die versoeking om 'n ​​mooi beeld vir die mense voor te hou, terwyl ons iets heeltemal anders dink en voel.
Stel jou voor dat jy na 'n koffiewinkel gaan. Jy voel lus vir 'n baie spesiale koppie koffie. Jy gaan sit, bestel jou koffie en neem 'n tydskrif. Jou mond water al toe die koffie uiteindelik kom. Fantasties!
Dit ruik heerlik, dit lyk goed … maar net toe jy op die punt is om jou eerste slukkie te neem, sien jy hoe 'n kelner 'n leë koppie van die volgende tafel optel, en sonder om dit te was, terug neem na die koffiemasjien, dit met 'n cappuccino vul en aan 'n ander klant bedien.
Dink nou net daaraan. Wat vertel dit jou van die koffie wat hulle nou net voor jou neergesit het? Alles lyk goed aan die buitekant … maar hulle was nie die binnekant van hul koppies nie. Gaan jy dan hierdie koppie koffie drink wat jy nou net bestel het, of nie?
Ongelukkig is 'n hele klomp mense in hierdie wêreld 'n bietjie so – skoon aan die buitekant, maar vuil aan die binnekant. En die verskil tussen dít wat jy aan die buitekant sien en dít wat aan die binnekant gebeur, noem ons … skynheiligheid. Kyk hoe Jesus dit gestel het in:
Maar weet jy, dít wat aan die binnekant aangaan, is soveel belangriker vir Jesus, as dít wat mense aan die buitekant kan sien.